b"\n_START_ARTICLE_\nTalmud Tor\xc3\xa0\n_START_SECTION_\nHist\xc3\xb2ria\n_START_PARAGRAPH_\nEl Talmud Tor\xc3\xa0 estava destinat a preparar els estudiants per anar a la ieixiv\xc3\xa0, o b\xc3\xa9 a una escola jueva secund\xc3\xa0ria. S'inspira en el h\xc3\xa9der, una instituci\xc3\xb3 tradicional educativa jueva, sol ser finan\xc3\xa7at a trav\xc3\xa9s de donacions particulars._NEWLINE_La instituci\xc3\xb3 coneguda com a 'Casa d'Estudi', troba les seves arrels en un decret d'Esdres i la Gran Assemblea, que va fer obrir una escola p\xc3\xbablica a Jerusalem per assegurar l'educaci\xc3\xb3 dels infants orfes, el gran sacerdot Yehoixua ben Gamla va establir llavors les escoles p\xc3\xbabliques en totes les ciutats i pobles per a tots els nens des de l'edat de sis o set anys. Els costos van ser sufragats per la comunitat, es va fixar el nombre d'estudiants en vint alumnes per professor._NEWLINE_El Talmud Tor\xc3\xa0 tenia la intenci\xc3\xb3 d'instruir l'estudiant en la Llei de Mois\xc3\xa8s i la literatura rab\xc3\xadnica, la lectura d'oracions, benediccions i en els principis pedag\xc3\xb2gics del judaisme que es van integrar al pla d'estudis. L'ensenyament dura tot el dia, i els mesos d'hivern, una part de la nit. Les classes se suspenen els divendres a la tarda i el dia anterior a un dia festiu del calendari jueu. No hi ha classes els dissabtes i els dies festius.\n_START_SECTION_\nAvui\n_START_PARAGRAPH_\nLes escoles Talmud Tor\xc3\xa0 segueixen existint a tot el m\xc3\xb3n jueu. \xc3\x89s m\xc3\xa9s freq\xc3\xbcent la incorporaci\xc3\xb3 a les escoles prim\xc3\xa0ries de materials curriculars seculars juntament amb les ensenyances jueves, amb la finalitat de preparar _NEWLINE_els alumnes per a l'educaci\xc3\xb3 secund\xc3\xa0ria. Avui en dia, les escoles s\xc3\xb3n majorit\xc3\xa0riament mixtes, se sol seguir una orientaci\xc3\xb3 tradicional de l'educaci\xc3\xb3 jueva, en comptes de corrents modernistes o progressistes que van sorgir al segle\xc2\xa0xx, com el judaisme reformista i conservador. Les escoles Talmud Tor\xc3\xa0, juntament amb la sinagoga, ofereixen una educaci\xc3\xb3 religiosa als nens jueus d'arreu del m\xc3\xb3n."